
1. Ideologiens rolle 


Nasjonalsosialistene var i mellomkrigstiden i den paradoksale situasjonen at de på den ene 
siden var sterkt imot sosialisme og kommunisme - som tradisjonelt sett var svært sterke innen 
arbeiderbevegelsen i Tyskland - og at de på den andre siden var helt avhengige av støtte fra 
den samme gruppen. Arbeiderne måtte derfor vendes mot sin tradisjonelle ideologi, og 
integreres i den nasjonalsosialistiske bevegelsen. Det sier seg selv at dette var en ambisiøs 
oppgave - nemlig å overta sin politiske hovedmotstanders maktbastion, og forsøke å gjøre 
den til ryggraden i sin egen; men i den grad det var vellykket, fjernet en også den viktigste 
kimen til motstand mot egen politikk. Nasjonalsosialistene forsøkte i kk e å vinne over 
arbeiderne gjennom å ta parti i en tradisjonell høyre-venstrepolitikk. I stedet forsøkte de å 
heve seg over økonomiske særinteresser gjennom vektlegging av alternative verdier , 1 som 
både henviste klassekampen til en underordnet posisjon, og som hadde appell hos alle 
samfunnsgrupper - uten at dette skyldtes en slags prinsippløs og opportunistisk eklektisme. 

Arbeiderspørsmålet var samtidig nø kk elen til maktovertakelsen. Med andre ord: klarte de i kk e 
å skaffe tilhengere fra arbeiderklassen, eller i det minste å nøytralisere dem, ville NSDAP 
aldri ha fått makten. Men i tillegg til det maktpolitiske er også det sosialpolitiske aspektet 
interessant: arbeiderne var i en meget sterk posisjon, siden de var vippesteinen mellom 
suksess eller fiasko for partiet; de ble lovet store innrømmelser mot at de støttet NSDAP, både 
sosialt, gjennom en heving av deres sosiale status, og dessuten ved at deres materielle 
situasjon skulle bedres. Men hvordan gikk det i praksis? Dette er noe av det jeg vil se 
nænnere på i hovedoppgaven. 

Tidligere ble ideologien i langt større grad enn nå tolket som instrumentell - som et rent 
manipulasjonsredskap. Følgen av dette var at historikerne med denne tolkningen betraktet 
ideologien som overfladisk og uten en selvstendig mening; som et dekke for å skjule den 
egentlige politikken. Imidlertid er fokuset på ideologi - til forskjell fra realforhold - noe som 
har fått økt oppmerksomhet de siste årene. Den blir ikke lenger vurdert som uviktig, men som 
noe både ideologene og deres støttespillere trodde på. Dette er også mitt perspektiv: den 
nasjonalsosialistiske ideologien gjennomsyret i kk e bare det politiske liv for den overbeviste, 
men var samtidig dreiepunktet for holdningene på andre områder, selv på felter som historie 

1 Se for eksempel: Goebbels 1942:225. Lederartikkel i Angriff 23. juli 1928. 

og kultur. Maktovertakelsen, som ikke hadde vært mulig uten arbeidernes støtte, og den lille 
motstanden mot regimet fra arbeiderklassekretser fra og med 1933 skyldtes neppe bare dets 
tøffe behandling av dissidenter, men også at det var så få av dem. 2 En følge av dette er at 
bredere deler av ideologien, med for eksempel rasisme og antisemittisme, må ha vært mer 
utbredt enn tidligere antatt. 

Men i denne basisoppgaven skal jeg konsentrere meg om de ideologiske forestillingene - 
verdensanskuelsene 3 - generelt og i arbeiderspørsmålet 4 som kommer til uttrykk hos Hitler og 
Goebbels før maktovertakelsen i 1933. Min vektlegging av ideologiens rolle på generelt 
grunnlag har jeg allerede vært inne på, men Hitlers og Goebbels' rolle i forhold til ideologien 
har vært omdiskutert. Begge to ble på 50- og 60-tallet stort sett avfeid som opportunister som 
i kk e var drevet av en indre overbevisning, men kun søken etter makt. For Hitlers del har dette 
synet etter hvert blitt nyansert, 5 men for Goebbels' vedkommende har det i større grad blitt 
hengende. Mitt perspektiv for denne oppgaven støtter ikke tesen om en rendyrket 
opportunisme, men at utbredelsen av ideologien, og på sikt, gjennomføringen av dens 
målsetninger, var helt sentrale mål i seg selv. I den forbindelse kommer jeg til å gå relativt 
detaljert gjennom kildeskriftene: som vi skal se var de to stort sett enige i hovedtrekkene; det 
vi finner av forskjeller mellom de to er i detaljene, noe som gjør en detaljert fremstilling 
nødvendig. 


Grunnen til at det er naturlig å velge å sammenligne nettopp disse, er tosidig: for det første 
dreier det seg om to av de viktigste ideologene i NSDAP på dette området, både i den forstand 

2 

Som Alf Liidtke argumenterer for var til og med tidligere støttespillere for sosialdemokratene og 
kommunistene i Weimarrepublikken ambivalente i sine holdninger overfor det nasjonalsosialistiske regimet etter 
1933. Særlig legger han vekt på at språkbruken deres om arbeid var mer kompatibelt med sosialistenes 
holdninger enn marxismen: sosialistene identifiserte seg med arbeidet sitt, og så på fysisk arbeid som en kilde til 
stolthet, mens marxistene så på "fremmedgjort” fysisk arbeid som et tegn på undertrykkelse (Liidtke 1994:67- 
68 ). 

J I beskrivelsene av verdensanskuelsen - Weltanschauung - er begrepene verdensbilde og verdensanskuelse 
brukt om hverandre, og med samme betydning. En Weltanschauung kan defineres som et helhetssyn, eller en 
holdningssyntese, hvor de enkelte delene føyer seg sammen i et selvkonsistent system, at de er beslektet med 
hverande og ikke tilfeldig kan byttes ut med hverandre (Jåckel 1981:23-24). Han bruker ikke selv betegnelsen 
"syntese” i definisjonen. 

Det er her verdt å merke seg Goebbels' og Hitlers syn på hvem som er arbeidere: ingen av dem siktet kun til 
industriarbeiderne. Goebbels brukte ofte betegnelsene ” Arbeiter der Faust” og ” Arbeiter der Stim ”, noe som 
direkte oversatt betyr neve- og pannearbeidere, men som fritt kan oversettes til kropps- og hodearbeidere. Med 
dette mente han sannsynligvis alle avhengige lønnsmottakere, og ikke kun industriarbeiderne. Ca tre firedeler av 
alle tyskerne kom innenfor denne definisjonen. For ytterligere informasjon, se for eksempel Goebbels 1942:226. 
Lederartikkel i Angriff 23. juli 1928; Hovdkinn 1975:40; H5ver 1992:63. Jeg har ikke funnet noen definisjon fra 
Hitlers side i mitt materiale, men når han skrev om arbeiderne går det frem av konteksten at han ikke bare siktet 
til industriarbeiderne, men også håndverkere og "hjernearbeidere ”. Se Hitler 1999:316-318. 

5 Jåckel 1981:16-21. 

at de brukte mye tid og krefter på å analysere arbeidernes situasjon og komme med forslag om 
hvordan den kunne løses, og fordi de begge hadde nø kk elroller i den innerste partikretsen. 

Den andre grunnen som gjør det interessant å sammenligne dem er at Goebbels, i motsetning 
til Hitler, tilhørte venstrefløyen i partiet. Med dette menes i praksis kretsen rundt Strasser- 
brødrene, som han de facto forlot til fordel for Hitler i 1926. 

For å svare på problemstillingen vil det for Hitlers vedkommende bli brukt to hovedkilder: 
Mein Kampf og Zweites Buch. Disse bøkene er sentrale fordi Hitler i detalj redegjør for sitt 
syn på arbeiderspørsmålet 6 , og de ideologiske forestillingene som lå til grunn for dette synet. 
Jeg tolker disse bøkene som reelle uttrykk for Hitlers holdninger, selv om han samtidig brukte 
dem som politisk reklame for ham som person. Men dette endrer i kk e de store ideologiske 
linjene. I tillegg vil det bh supplert med litteratur, og da primært Hitler's World View av 
Eberhard Jåckel. Boken bygger i stor grad på de ovennevnte kildene, men trekker også inn 
annet kildemateriale som gjør bildet mer komplett. 

De to bindene bestående av lederartikler fra Angriff er hovedkildene i analysen av Goebbels i 
denne oppgaven: både på grunn av sitt omfang, og fordi de gir utfyllende informasjon om 
temaer hvor arbeideren er helt sentral. Av litteratur har jeg først og fremst brukt Ulrich 
Hovers bok, Joseph Goebbels - ein nationaler Sozialist. I denne boken er det brukt store 
mengder kildemateriale som både kaster lys over Goebbels ideologiske helhetssyn, synet på 
arbeiderspørsmålet og hans sosialisme. I tillegg er Øystein Hovdkinns upubliserte 
hovedoppgave, Joseph Goebbels og sosialismen i nasjonalsosialismen 1925-30, brukt, da den 
til en viss grad utfyller bildet Hover tegner, og bruker kildemateriale (særlig med hensyn til 
fagforeninger) som mangler i Hovers bok. 

Totalt sett vurderes dette som tilstrekkelig for denne oppgavens omfang. 

Hitler og Goebbels la begge stor vekt på arbeiderspørsmålet, hvis løsning hos de to var en 
forutsetning for Tysklands gjenreisning. Likevel må en i studiet av deres forfatterskap være 
bevisst på at de hadde helt forskjellige roller og funksjoner: 


6 


På dette punktet er Mein Kampf hovedkilde, siden det kun overfladisk er nevnt i Zweites Buch. 

Hitler satt som partileder, og skulle holde et ideologisk mangefasettert parti sammen: han 
måtte på den ene siden forsøke å heve seg over ideologiske uenigheter innad i partiet og 
opptre som en slags upartisk megler, samtidig som han skulle være en toneangivende ideolog 
på de fleste områder. Så paradoksalt som det kan høres ut, var det i kk e umulig. Men det 
forutsatte at hans nænneste medarbeidere hadde en absolutt lojalitet overfor ham som person. 
Hitler må naturligvis ha vært klar over dette, selv om han også må ha hatt en personlig 
interesse av å stenge ute mulige ko nk urrenter fra varmen i den indre partikretsen. 

Goebbels var på sin side (fra november 1926) Gauleiter for Stor-Berlin. Her hadde han en 
helt konkret arbeidsoppgave som bestod i å vinne arbeiderne over til nasjonalsosialistenes leir. 
Dette i et område hvor kommunistene og sosialdemokratene stod sterkt. Men det var også et 
område med store muligheter: om han lykkes i sin oppgave med å gjøre arbeiderne til 
nasjonalsosialister, kunne han erobre hundretusener av nye støttespillere og partimedlemmer, 
og gjøre hovedstaden til en nasjonalsosialistisk høyborg. 

Han kunne i kk e forvente å få arbeiderne over på sin side hvis han jobbet på samme måte som 
partilederen. Han kunne ikke ta på seg en rolle som megler, men måtte fullt og helt ta 
arbeidernes parti og gjøre dem til midtpunkt for det politiske arbeidet. Han måtte ha fokus på 
arbeiderne, identifisere seg med deres problemer og deres kamp. Og dessuten måtte han 
utnytte splittelsen mellom sosialdemokrater og kommunister innad i arbeiderbevegelsen for å 
unngå en samlet front mot nasjonalsosialistene. 

Kildematerialet fra Hitler og Goebbels som blir brukt her bærer tydelig preg av den historiske 
konteksten de ble skrevet i: for Hitlers vedkommende strekker materialet seg fra ca 1924-ca 
1928.1 denne perioden var det viktig å fironte partiets syn overfor nye medlemmer, samtidig 
som Hitler personlig ville vise at han var en av partiets fremste ideologer blant egne 
medlemmer. Første bind av Mein Kampfble skrevet mens han satt i fengsel, og det andre etter 
at han kom ut. De ble publisert henholdsvis juli 1925 og desember 1926. 7 Det første bindet 
var kjennetegnet av at Hitler delvis brukte boken som en (ikke alltid korrekt) selvbiografi, og 
at en først og fremst fi kk informasjon om rase, partiets politiske ståsted og 
propagandametoder. Det andre bindet var fullt og helt knyttet til den nasjonalsosialistiske 
bevegelsen, og gav en grundig innføring i nasjonalsosialistisk ideologi. Utenrikspolitiske 
temaer ble behandlet i større dybde. I hans såkalte Zweites Buch, hvorav i alle fall deler er 

7 Jåckel 1981:34,36. 

skrevet i 1928, var det først og fremst rase og utenrikspolitikk som var det sentrale. En ser her 
at bøkene fulgte et mønster som reflekterte partiet i kamptiden: først måtte en introdusere nye 
mennesker til ham som person, til hans verdensanskuelse og til nasjonalsosialismen, uten 
altfor tydelige grenser mellom de to; deretter fortelle om hans (og partiets) ideologi, og 
skissere de utenrikspolitiske målene. Zweites Buch bryter litt med dette mønsteret, siden det er 
høyst uklart hva slags målgruppe Hitler hadde i tankene da han skrev den. Muligens var dette 
grunnen til at Hitler valgte å ikke publisere den. 8 

Når det gjelder Goebbels, er kildematerialet som er brukt i denne oppgaven fra ca 1925 til ca 
1930. For eksempel var artiklene ” National Socialism or Bolshevism? ” og "The Radicalizing 
ofSocialism ” begge fra perioden han var en del av Strasser- sirkelen, og må leses i lys av 
dette. Begge understreket trangen til å bygge opp en nasjonal bevegelse med arbeiderne som 
ryggrad, og hadde brodd mot borgerskapet. Imidlertid må en samtidig være klar over at de 
ikke representerer noe brudd med det Goebbels skrev senere. 

Men kvantitativt er det aller meste i denne oppgaven fra perioden etter at Goebbels ble 
Gauleiter i Berlin, og da først og fremst gjennom avisen Angriff, hvor han selv satt som 
redaktør. Avisens sterkt antikapitalistiske stil var skreddersydd for arbeiderne, men ikke i den 
forstand at den kun fortalte arbeiderne hva de ønsket å høre. Goebbels hadde gjennom avisen 
en visjon om å få arbeiderne til kjempe for deres rettigheter med et annet redskap - 
nasjonalsosialismen i stedet for marxismen. For å fremskynde denne prosessen brukte han 
avisen som et redskap for å øke splittelsen mellom sosialdemokratene og kommunistene; ved 
å ta kommunistenes parti og angripe sosialdemokratene fra venstre. Dette satte Goebbels 
svært nær - eller i enighet med - kommunistene fra sak til sak, selv om hans organisk- 
nasjonalistiske sosialisme rent ideologisk sett stod langt fra materialistisk marxisme. 

Materialet fra Angriff må derfor tolkes i dette lyset: det var skapt for å vinne flest mulig 
arbeidere, og for å hindre en samlet arbeiderfront mot nasjonalsosialistene. Artiklene var 
emosjonelle og journalistiske, og stod således i kontrast til Hitlers programmatiske stil. 

8 Boken fokuserte særlig på raseteori og utenrikspolitikk, og en skulle således tro at den hadde som hensikt å 
knytte nye velgergrupper fra den politisk konservative høyrefløyen til partiet, hvor mange var fra før av var 
positive overfor raseteorier og tanken på tysk ekspansjon. Imidlertid ser ikke dette ut til å være tilfelle, siden 
Hitler var sterkt kritisk til denne gruppens utenrikspolitiske mål i boken. Det er vanskelig å tenke seg at boken 
skulle vært myntet på arbeiderklassen, siden de sikkert hadde mer prekære ting å tenke på enn for eksempel 
”ariernes ” fortreffelighet eller tysk alliansepolitikk: boken støtte derfor fra seg både det konservative høyre og 
arbeiderklassen gjennom den flengende kritikken de konservative; og arbeiderne gjennom en manglende 
interesse for det sosiale spørsmål. 

Goebbels tok aldri opp andre temaer enn dem som direkte eller indirekte angikk arbeiderne 
som gruppe i Angriff, selv om han også hadde synspunkter på andre felter. Materialet derfra er 
således i kk e tilstrekkelig til å skrive om en helhetlig goebbelsk verdensanskuelse, selv om det 
utvilsomt kaster lys over store deler av den. 

Men det er i kk e denned sagt at avisen gir et nøyaktig speilbilde av Goebbels' forestillinger: 
det er derfor trolig, med bakgrunn i det ovennevnte, at han la stor vekt på hva slags effekt 
ideologien hadde på målgruppen. Med andre ord at han brukte den retorikken som fungerte 
best for å få jobben gjort, selv om det kanskje i kk e stod i et eksakt hierarkisk samsvar med 
hans indre ideologiske forestillingsverden: arbeiderspørsmålet var riktig nok svært viktig for 
Goebbels, men var neppe totalt enerådende, som AngriffkmmQ gi inntrykk av. 

I neste del av oppgaven skal jeg sammenligne Goebbels' og Hitlers ideologiske forstillinger. 
Det sier seg selv at plasshensyn ikke gjør det mulig med noen dyptgående analyse på alle 
felter, verken generelt sett eller i arbeiderspørsmålet. Jeg kommer derfor først til å vise til 
arbeidernes plass i verdensanskuelsen, og deretter analysere forskjellene mellom Goebbels og 
Hitler på tre forskjellige felter i arbeiderspørsmålet, hvor jeg kan gå litt i dybden. Det vil bli 
brukt relativt mye plass på akkurat dette, noe som etter min vurdering er helt nødvendig for å 
rekonstruere deres oppfatninger på en god måte. 

2. Hitlers verdensanskuelse 

Hitlers verdensanskuelse var tungt basert på historie, siden han trodde at han kunne finne 
årsakssammenhenger som kunne løsrives fra den historiske konteksten, og hadde universell 
gyldighet. Historiekunnskapene ble således et viktig redskap for å skjønne hvordan en skulle 
handle politisk. 9 Det som gjennomsyret historiekunnskapene hans, og dermed også hans 
politiske tenkning, var rase. Historien ble sett på som forskjellige nasjoners livskamp i 
sosialdarwinistisk forstand, hvor de enten ekspanderte eller døde ut. Følgelig skulle målet for 
all politikk være å si kr e eksistensen og ekspansjonen for folket. 10 Rase var således i kk e bare 
et sentralt moment i verdensanskuelsen hans, men utgangspunktet for all politisk tankegang. 


9 Jåckel 1981:87. 

10 Jåckel 1981:87. 

I Hitlers beskrivelse av "folk og rase”, 11 er det vanskelig å komme utenom hans syn på 
”arierne Han argumenterte for at tidlige germanske folkevandringer fra et ” arisk” 
kjerneområde, hadde vært en direkte årsak til oppblomstring av kulturer utenfor dette 
området. 12 Hitler konkluderte med at ”[...] all kultur, alle resultater av kunst, vitenskap og 
teknologi nesten utelukkende [er] et produkt av arieren. ” 13 

De menneskene ” arieren” møtte, delte han inn i tre kategorier: kulturskapere, kulturbærere og 
kulturødeleggere. Som kulturskaper var ” arieren ” enerådende. I kategorien kulturbærere 
plasserte han de folkegruppene som var avhengig av ” kulturell næring” fra andre kulturer for 
å unngå å rigidisere, og brukte Japan som eksempel. I den lite flatterende kategorien som 
kulturødeleggere, plasserte han ikke overraskende jødene: 14 de underordnet aldri sine egne 
behov overfor fellesskapet, og hadde derfor "ingen kulturskapende kraft av noe slag [...] ” 5 
De kunne derfor bare eksistere blant andre folkegrupper, og der fungerte de følgelig kun som 
kulturelt destruktive elementer. 16 


For Hitler var "ariernes ” kulturskapende kraft ikke noe som var tillært, men genetisk. 
Følgelig hadde alle kulturer forsvunnet fordi den statsbærende rasen hadde forsvunnet på 
grunn av raseblanding, 17 og siden han så på blod og kultur som to sider av samme sak, ble 
dette også reflektert i synet på staten. Han mente at alle stater i utgangspunktet hadde oppstått 
på grunn av biologiske preservasjonsinstinkter 18 , og at staten skulle ha som sin viktigste 
oppgave å bevare folket som organisk enhet. 19 1 dette lå det også at mennesket var underlagt 
de samme lovene for naturlig utvalg som alle andre skapninger. Dette sosialdarwinistiske 
synet hadde sitt motstykke i staten ved at den i størst mulig grad skulle samsvare med 

11 Hitler 1999:284-329. 

12 

Se for eksempel Hitler 1999:291-292: ” Ariske raser - ofte absurd små numerisk sett - legger fremmede folk 
under seg, og så, stimulert av spesielle leveforhold i det nye territoriet (fruktbarhet, klimatiske forhold, etc.) og 
hjulpet av massen av laverestående skapninger som står til deres disposisjon som hjelpere, utvikler de 
intellektuelle og organisatoriske egenskapene som ligger latent i dem. ” 

13 Hitler 1999:290 

14 

I følge Emst Nolte hadde alle de store ideologiene i det 19. århundre hver sin variant av antisemittisme. De 
liberaleanklaget dem for å være intolerante, antihistorisk rigide og for å danne en nasjon i nasjonen. For 
sosialistene representerte jødene som oftest kapitalismen, og de konservative mislikte deres angivelige 
revolusjonstrang. Hitlers biologiske antisemittisme kombinerte alle disse retningene ved at den hvilte på rase, 
men trakk inn alle argumentene fra både de liberale, sosialstene og de konservative (Jåckel 1981:49). 

15 Hitler 1999:303 

Hitler 1999:302-306. Siden han identifiserte jødene som de nye lederne i Russland etter revolusjonen i 1918, 
ledet synet på jødene, som "kulturødeleggere”, og slaverne, som "politisk ukreative”, ham til å tro at landet var i 
ferd med å kollapse (Jåckel 1981:38). 

17 Hitler 1999:289, 296. 

18 Hitler 1999:153. 

19 Hitler 1999:383. 

naturlovene, og ’ fremme seieren for de bedre og sterkere, og forandre underkastelse fra de 
underlegne og svake i samsvar med den evige vilje som dominerer universet. ” :o Dette gjaldt 
både internt (i staten) og eksternt (mellom stater). 21 Med andre ord: både innad i staten og 
utad var verden kjennetegnet av en livskamp, hvor de sterke elementene måtte seire over de 
svake for å skape en bedre verden: "Vi føler alle at menneskeheten i fjern fremtid vil bli stilt 
overfor problemer som bare en høyeste rase, et herrefolk, og støttet av midlene og 
mulighetene til en hel klode, vil være i stand til å løse. ” 22 

I tråd med hans sosialdarwinistiske verdensanskuelse var ikke politikk noe annet enn 
kontrollen og styringen på folkets livskamp. Innenrikspolitikken skulle ha som mål å "herde 
og styrke nasjonen gjennom en systematisk kultivering og fremming av dens innerste verdier ”, 
mens utenrikspolitikken skulle ha som mål å "sikre vitale varer fra utlandet” for å utvikle 
nasjonen innenrikspolitisk. 23 Staten var med andre ord kun et middel for å ivareta folkets 
eksistens. 24 Det var derfor nødvendig med størst mulig sammenheng mellom tyskerne som 
biologisk enhet på den ene siden, og territorium på den andre. 25 Et interessant aspekt ved dette 
synet er at skillet mellom innen- og utenrikspolitikk i tradisjonell forstand forsvinner, 
ettersom innenrikspolitikken hadde en konkret utenrikspolitisk funksjon. 26 

Som malthusianer var Hitler opptatt av forholdet mellom antall mennesker som bodde på et 
territorium og hvor mange mennesker jorda kunne brødfø. Han var av den oppfatning at det 
måtte være et samsvar mellom folketall og territorium, og at en befolkningstetthet som den 
Tyskland hadde var usunn. 27 Dette problemet kunne ikke løses permanent gjennom verken 
mer nydyrking, mer intensiv drift av jordbruket eller økt handel med utlandet, 28 men måtte 
løses gjennom utvidelse av territoriet og ved bruk av makt. 29 "Denne blodsutgytelsen er den 


Hitler 1999:383. I et folks livskamp var det i følge Hitler tre faktorer som var avgjørende: Den første var 
” raseverdi”, som tilsvarte folkets verdi som biologisk gruppe i rasehierarkiet. Den andre var 
"personlighetsverdi ”- hvor stor innvirkning de store personlighetene hadde. Den tredje var graden av 
”selvpreservasjon ”, som var den kollektive viljen til livskamp (Hitler 1961:29-32). 

2 ‘ Hitler 1999:383. 

22 Hitler 1999:384. 

23 Hitler 1961:34. 

24 Jåckel 1981:67-86. 

25 Hitler 1961:46-52. 

26 Jåckel 1981:95. 

27 Hitler 1961:19-20; Jåckel 1981:33-39. 

28 Hitler 1961:13-24. 

29 Hitler 1961:24. 

eneste som kan rettferdiggjøres overfor et folk, siden en automatisk får mange ganger 
kompensert for tapene på slagmarken. ” 30 

Med det mente han ikke landområdene Tyskland mistet etter 1. verdenskrig, men nytt land i 
øst. 31 Han var i kk e av den oppfatning at grensene av 1914 skulle være noe utenrikspolitisk 
mål på sikt, siden "de [...] bare [var] den midlertidige situasjonen i vårt folks livskamp som 
har pågått i århundrer. Og selv om verdenskrigen ikke hadde kommet, ville ikke kampen 
sluttet i 1914. ” 32 

Da Hitler skrev disse ordene var hans idealsamfunn fremdeles bare en fjern drøm. 
Forutsetningene for dette samfunnet var ikke tilstede så lenge folket var splittet og kjempet en 
klassekamp mot seg selv. Det første som måtte gjøres var derfor å samle det tyske folket til én 
enhet, og for å oppnå dette måtte klassekløften bort: “En ny nasjon må reise seg fra dette 
arbeidet som overvinner selv det verste ondet i øyeblikket, klassekløften, som borgerskapet og 
marxismen har like stort ansvar for" , 33 

Med andre ord var løsningen på det sosiale spørsmål en forutsetning for det samfunnet Hitler 
ønsket seg, og her hadde arbeiderne en helt sentral plass: klarte en ikke å finne en 
tilfredsstillende løsning på dette punktet, var fremtidssamfunnet han ivret etter en umulighet. 
Han måtte derfor investere mye tid å krefter på å løse det på en god måte - det var ikke bare 
forskjellen mellom suksess og fiasko på ett punkt i det politiske programmet, men for 
idealsamfunnet hans som helhet. 

2.1 Bakgrunnen for arbeidernes situasjon 

Bakgrunnen for den tyske arbeiderens situasjon kunne i følge Hitler knyttes tett sammen med 
jødenes innflytelse på den tyske økonomien. I kapittel 11 i Mein Kampf beskrev han jødenes 
vei oppover. De hadde slått seg ned som handelsfolk, og arbeidet seg jevnt og trutt oppover i 
det tyske samfunnet. 


~ Hitler 1961:15. 

31 

Hitler 1999:654: "Vi fortsetter hvor vi sluttet for seks hundre år siden. Vi stopper den endeløse tyske 
bevegelsen mot sør og vest og skuer mot landet i øst. [...] Hvis vi snakker om jord i Europa i dag, kan en bare ha 
Russland og hennes vasallstater i tankene. ’’ Det sier seg selv at lokalbefolkningen ikke skulle absorberes i det 
tyske riket, siden dette blant annet ville føre til den raseblandingen Hitler ville unngå. For å løse dette problemet 
måtte de isoleres eller fortrenges (Hitler 1961:45,47). 

32 Hitler 1961:88. 

” Hitler 1961:79. 

Rentene ser ut til å ha vært spesielt viktige i denne sammenhengen: ”Han [jøden] begynner å 
låne ut penger og som alltid til ågerrenter. Farene med denne nye institusjonen blir ikke kjent 
igjen i begynnelsen, men blir på grunn av fordeler i øyeblikket til og med ønsket velkomne. ” 34 

Konsekvensen av denne politikken var tosidig: for det første skal den ha ytterligere forsterket 
jødenes dominerende stilling i handelslivet, men noe som kanskje var viktigere var at rentene 
skapte en ekspansiv økonomi. Denne ekspansive økonomien skapte ikke bare en sterk 
økonomisk vekst, men ødela samtidig grunnlaget for en økonomi som på lang sikt var det 
beste for folket som helhet: håndverkerne tapte i konkurranse mot store firmaer, hvor det i kk e 
fantes noe personlig eierskap. Og de som arbeidet i disse firmaene hadde lite felles med 
eieme. Her er en fremme ved Hitlers hovedtese: det oppstod en fremmedgjøring mellom 
arbeiderne og arbeidsgivere, og som senere skapte grunnlaget for klasseskiller og klassekamp. 

Hitlers beskrivelse av arbeiderne i denne situasjonen var uten unntak en 
elendighetsbeskrivelse: folk ble tvunget av nødvendighet til å bosette seg i byene i dårlige kår, 
de måtte arbeide hardere, og ble sittende igjen med stadig mindre for å forsørge familiene 
sine. 

I tillegg til at arbeiderne fi kk det verre økonomisk, mistet de også i følge Hitler anseelse. 
Sistnevnte brukte han for å vise hvor langt ’ judaijiseringen ” hadde kommet i Tyskland: dette 
kunne en se av ”[...] den lille respekten, hvis ikke forakt, som blir forbundet med 
kroppsarbeid. Dette er ikke tysk. Det måtte en utenlandsgjøring av vårt liv, som i sannhet var 
en judaifisering, for å transformere den gamle respekten for kroppsarbeid til en viss forakt for 
alt fysisk arbeid” 35 

Det er vanskelig å vite om Hitler mente dette bokstavelig, eller om det var et ledd i å vende 
arbeiderne mot jødene som gruppe: om en tolker Mein Kampf som en bok som ble skrevet for 
å tjene som politisk propaganda er det lett å se hvor Hitler ville: først navnga han jødene som 
monopolister, og hvis politikk hadde skapt store omveltninger for den tyske økonomien. Den 
gamle orden, hvor sjefen arbeidet sammen med den innleide var borte. Nå var dette erstattet 

34 o 

Hitler 1999:309. Hitler brukte vanligvis biologiske faktorer når han skulle forklare enkeltgruppers suksess, 

men ikke for jødenes vedkommende. Her mente han at det forelå en moralkodeks som stod i kontrast til 
tyskernes gjennom at for eksempel svindel var legitimt. De "bunnløst ærlige” tyskerne hadde derfor en tendens 
til å trekke det korteste strået i forretninger med jøder. 

35 Hitler 1999:318. 

med en rå og brutal fonn for kapitalisme, hvor den tyske arbeideren ble sittende igjen som 
taper. Ikke bare økonomisk, men også sosialt. Forakten for arbeidet hans truet med å ta fra 
ham selvrespekten, og stadig vokste kløften mellom fabrikkeieren og arbeideren. 
Fellesnevneren for arbeiderens problemer var ganske enkelt jødene, og det var dem han 
ønsket å rette arbeidernes frustrasjoner og aggresjoner mot. 

Og i et slikt henseende var arbeiderne utvilsomt den beste gruppen å bruke, for den inneholdt 
"[...] definitivt de mest energiske elementene. [...] De brede massene av denne nye klassen 
var ennå ikke infisert av den pasifistiske svakhetens gift; den var robust, og om nødvendig til 
og med brutal. ” 36 

Men de så ikke sitt eget beste; de kjente ikke igjen fienden, som nå forlengst hadde skjønt at 
han kunne bruke sine ofre for å fremme egne mål. ”Først brukte han [jøden] borgerskapet 
som rambukk mot denføydale verden, og deretter brukte han arbeideren mot borgerskapets 
verden. ” 37 Arbeideren var denned bare et ”, redskap ” som jødene ikk e hadde noen som helst 
slags sympati med, men som de simulerte medfølelse med og indignasjon over livsvilkårene 
deres. I en kombinasjon mellom lengsel for sosial rettferdighet og hat overfor de mest heldige, 
skal den marxistiske doktrinen ha blitt født. Skjønt, noen reell sosial rettferdighet var aldri 
målet. I følge Hitler var aldri målet å bedre arbeidernes situasjon, men kun å bruke de 
energiske arbeiderne for å fremme mål som var stikk motsatt av hva de hadde interesse av. 

Ikke slik å forstå at Hitler anså arbeiderne som noen homogen enhet som arbeidet for jødiske 
interesser: med hensyn til situasjonen i 1914 mente Hitler at et slikt syn ville være ” absurd", 
og i julidagene det samme året mente han at den tyske arbeideren hadde våknet opp, kuttet 
båndene til sine ’ 'jødiske ” ledere og gått inn i kampen for fedrelandet. 38 Konsekvensen av 
denne oppvåkningen var i følge Hitler at disse marxistiske agitatorene nå var isolert fra 
arbeiderklassen. ' Det var et dårlig øyeblikk for svikerne av den tyske arbeiderklassen ” 39 la 
han til. Den tyske arbeideren hadde funnet veien tilbake til nasjonen. 


Hitler 1999:318. 

37 Hitler 1999:319. 

38 

Hitler 1999:679. "Hvis den tyske arbeiderklassen i sine innerste holdninger hadde bestått av marxister i 
1914, hadde krigen vært over på tre uker. [...] Men i nøyaktig samme proporsjon som den tyske soldaten falt 
tilbake i hendene på de marxistiske lederne, gikk han tapt for fedrelandet i nøyaktig like stor grad. ” (Ibid.) 

39 Hitler 1999:168. 

Det var nå Hitler mente kardinalfeilen ble begått: i stedet for å arrestere lederne, fengsle dem 
stille dem for retten og ellers bruke alle midler for å bli kvitt dem, sparte Keiseren dem. Hitler 
ville ta i bruk mer radikale virkemidler: ” Hvis de beste mennene døde ved fronten, var det 
minste vi kunne gjøre å utrydde disse skadedyrene. ” 4n 

1914 hadde med andre ord etter Hitlers oppfatning vært et grenseskille for den tyske 
arbeideren. For dette året hadde de vendt ryggen mot internasjonal marxisme, og blitt integrert 
i det tyske folkefellesskapet. Tyskland var nå, takket være arbeiderne, én enhet som stod 
samlet mot fienden. Men det var også arbeiderne som først hadde gitt etter for marxistisk 
agitasjon, og således gått tapt for fedrelandet. Dette var helt sentralt i Hitlers forklaring av 
Tysklands nederlag i november 1918: krigen ble i kk e tapt på slagmarken, men mot indre 
fiender. Og at disse var identiske med de ” hebraiske korrumpéerne ,Al som nevnt over er det 
heller ingen tvil om at han mente. 

En ser her en klar sammenheng mellom troen på militær styrke og graden av nasjonalisme. 

Og for å gjenreise Tyskland etter krigen måtte følgelig de store massene nasjonaliseres. Dette 
var et punkt Hitler la stor vekt på, og han brydde seg lite om hva slags midler som måtte 
brukes for å nå målet. Rent konkret var han villig til å gå svært langt for å gjøre arbeiderne 
fornøyde, ikke nødvendigvis bare fordi han var opptatt av deres rent sosiale situasjon, men 
fordi nasjonaliseringen av arbeiderklassen ville ha slike enorme fordeler for hele nasjonen: 

”Uansett hvilke økonomiske innrømmelser som blir gjort overfor arbeiderklassen vår i dag, 
står de ikke i proporsjon til hva nasjonen under ett gagner på det, hvis de hjelper til med å gi 
de brede massene tilbake til sin nasjon. Bare obsternasig kortsiktighet, som ofte dessverre 
finnes i våre sirkler av arbeidsgivere, kan unngå å legge merke til at det ikke kan komme noe 
økonomisk oppsving for dem, og dermed ingen profitt, hvis ikke den nasjonale solidariteten til 
vårt folk er gjenreist. ” 42 

Hitler skrev ikke her bare om forholdene i fredstid, men også effekten av en krig: å tape en 
krig ville alltid være kortbart, men å vinne en krig ville naturligvis alltid være mye bedre 
økonomisk sett. Det betinget imidlertid at en klarte å holde nasjonen samlet, og der var 

40 

Hitler 1999:169. Se også side 679: "Hvis en i begynnelsen av og under krigen hadde gasset tolv eller femten 
tusen av disse hebraiske korrumpéeme, noe som skjedde med hundretusener av våre beste arbeidere i felten, 
ville ikke offeret av millioner ved fronten ha vært forgjeves. Tvert imot: tolv tusen eliminerte slyngler kunne ha 
reddet livene til en million ekte tyskere, verdifulle for fremtiden. ” 

^ Hitler 1999:679. 

42 Hitler 1999:336-337. 

arbeiderne nø kk elen. Hans oppfatning var at det hadde blitt gjort for lite for å holde på 
arbeiderens lojalitet under krigen, og at dette var en hovedårsak til nederlaget. Med andre ord: 
krigen kunne ha blitt vunnet om en hadde kommet med økonomiske innrømmelser som gjorde 
at arbeiderne hadde fortsatt med å ”[...] gi fedrelandet hva fedrelandets [var] ” 43 En slik feil 
ville han forsikre seg om aldri skulle skje igjen, og da spilte det liten rolle hvor store 
innrømmelsene var, så lenge nasjonaløkonomien i kk e ble rammet. 44 

2.2 Hvorfor var det så viktig å vinne arbeiderne som gruppe? 

Hitler skjønte at arbeidernes vei til folkefellesskapet måtte gå gjennom nasjonalismen, og for 
å gjøre arbeiderne mer nasjonalistiske, kunne dette bare gjøres ved å ” utdanne ” dem nasjonalt. 
Mer presist sagt ønsket han å heve arbeiderklassen sosialt, slik at de økonomiske premissene 
for deltakelse i nasjonens kulturelle liv var tilstede. 

Rent konkret skulle den nasjonale utdannelsen bestå av ensidig propaganda for å nasjonalisere 
arbeiderne mest mulig effektivt. Alt som smakte av objektivitet mente han ville være 
halvhjertet og mislykket, siden det var en middelkurs 45 - som revolusjonære måtte de være 
fanatiske og ensidige for å bekjempe sine politiske motstandere. En måtte med andre ord 
skape klare politiske fronter og et tydelig fiendebilde, og deretter nedkjempe denne fienden. 
Han mente at denne kompromissløsheten var mest kompatibel med hva massene ønsket - i 
praksis en politisk jungellov hvor det sterke knuste det svake. 46 Mønsteret i denne 
tankegangen var klar nok: å utforme det politiske bildet så enkelt at alle kunne skjønne 
argumentasjonen, og gjøre det så simplistisk og ensidig at alle ble tvunget til å ta stilling til 
den. Men i tillegg hadde det trolig enda en effekt; nemlig at samholdet innad i gruppen ville 
øke, siden politikken var såpass outrert i tysk politisk liv: tilhengerne måtte i større grad søke 
mot sine egne for å få aksept for sine holdninger, noe som nødvendigvis må ha styrket vi- 
følelsen, og denned partiet som helhet. 

Hitler var tvetydig når det gjaldt hva slags gruppe han først og fremst ønsket å rette massenes 
vrede mot: i Mein Kampf skrev han at nasjonaliseringen av massene bare kunne lykkes, ”[...] 

Hitler 1999:337. 

44 Hitler 1999:337. 

45 Hitler 1999:337. 

46 

Hitler 1999:338. Hitler skrev i Mein Kampj at de brede massenes psyke bare var ”[...] en del av naturen, og 
deres tanker kan ikke skjønne det gjensidige håndttykket mellom to mennesker som hevder at de vil motsatt ting. 
Hva de ønsker er at det sterke skal seire og at det svake skal ødelegges eller overgi seg uten vilkår. ” (Ibid.) 

når deres internasjonale forgiftere [var] utryddet. ” 47 Av sammenhengen i boken er det 
vanskelig å svare på om han siktet til kommunistene, jødene som gruppe eller begge. 

Forskjellige klasse- og yrkesinteresser ble vurdert som naturlige konsekvenser av det 
økonomiske liv. Det var derfor i kk e disse som skulle bekjempes, siden de forskjellige 
yrkessegmentene opererte innenfor rammene av den nasjonale enheten. De var derfor heller 
ingen trussel mot den. Derimot var det en trussel dersom en hel klasse var i ferd med å bh så 
fjern at den løsrev seg fra det nasjonale fellesskapet. 

For arbeidernes del var bare én måte å løse dette på, og det var å heve denne klassen opp på 
de andres nivå. Dette kunne i kk e løses ved fratemisering alene, men ved en ”[...] bevisst 
heving av hans sosiale og kulturelle situasjon til de mest alvorlige forskjellene kunne anses 
som borte. ” 48 

Målet var altså i kk e det klasseløse samfunnet. Sosiale forskjeller ble godtatt så lenge de i kk e 
utgjorde noen trussel mot den nasjonale enheten, men dersom yrkessegmenteringen gikk over 
i en lagdeling og deretter over til å bli et klasseskille, og denne klassen hadde interesser som 
gikk på tvers av det nasjonale fellesskapet, måtte en forsøke å integrere gruppen inn i det 
nasjonale fellesskap igjen. Dette skulle som nevnt gjøres gjennom økonomiske innrømmelser 
og nasjonal og kulturell utdanning. Slik skulle Tyskland bestå samlet og sterkt. 

Hitler skrev derfor i Mein Kampf at han hadde full forståelse for arbeidernes kamp for 
klasseinteresser, og bedyret at han hadde de samme interessene av å bedre deres situasjon som 
de selv hadde. Likevel var han kritisk overfor dem når det gjaldt måten de forsøkte å nå disse 
målene på: for det første på grunn av deres ” internasjonale lederskap ”, og for det andre fordi 
de var i besittelse av holdninger som var ’ fiendtlige mot folk og fedreland ”. 49 Her er det verdt 
å merke seg at Hitler ikke trakk noe skille mellom de sosialdemokratiske og de 
kommunistiske arbeiderne, og gjorde det heller i kk e noe annet sted i Mein Kampf eller 
Zweites Buch. Forklaringen er at han anså skillet som noe kunstig marxistene selv hadde skapt 
av taktiske hensyn. 50 


", Hitler 1999:338. 

48 Hitler 1999:339. 

49 Hitler 1999:340. 

50 

Hovdkinn 1975:75; se også Hitler 1999:531. 

For eksempel kunne dette komme til uttrykk gjennom ” synder ” mot ånden til det nasjonale 
fellesskap hvis han ”[...] bruker sin makt for å fremme utpressingskrav, uten hensyn til felles 
velferd og overlevelsen til den nasjonale økonomi. ” 51 Men skyldspørsmålet i så måte var 
langt fra ensidig, og Hitler forsøkte her å heve seg over klassespørsmålet som en slags megler: 
en arbeidsgiver som for eksempel drev en fabrikk på en slik måte at han behandlet dårlig og 
utnyttet arbeiderne, var like skyldig som noen: ”[...] han er en egoistisk slyngel som skaper 
sosial uro og som provoserer frem fremtidige konflikter som uansett utfall bare skader 
nasjonen. ” 52 

De marxistiske arbeidernes klassekamp ble derfor ansett som skadelige for nasjonen som 
helhet, men uten at deres mål om reduserte sosiale forskjeller ble forkastet. Forholdet mellom 
arbeider og arbeidsgiver skulle ideelt sett være preget av gjensidig forståelse, hvor begge 
parter underordnet sine behov det nasjonale fellesskap. Arbeideren måtte moderere seg til 
krav som ikke fungerte ødeleggende for økonomien som helhet, og arbeidsgiveren måtte på 
sin side behandle arbeiderne på en slik måte at de skapte minst mulig misnøye og sosial uro 
blant arbeiderne. For skulle det oppstå konflikter mellom arbeidere og arbeidsgiver kunne de 
svare med henholdsvis streik og lockout, noe som i begge tilfeller ville skade den nasjonale 
økonomien. Den var som nevnt overordnet alle interessekonflikter. 

2.3 Synet på fagforeninger 

Med hensyn til fagforeninger, så Hitler på noen av dem som marxistiske redskaper. For ham 
som nasjonalsosialist hadde fagforeningen et annet innhold: ” Fagforeningen i 
nasjonalsosialistisk forstand har ikke funksjonen å gruppere visse mennesker innad i en 
nasjonal enhet og gradvis transformere dem til en klasse for å ta opp kampen mot andre 
lignende organiserte sammenslutninger. [...] Fagforeningen er ikke karakterisert av 
klassekamp; marxismen har gjort den til et redskap for marxistisk klassekamp. ” 5J 

Samtidig skjønte Hitler godt at det ville være problematisk å forsøke å vinne over arbeiderne, 
så lenge fagforeningene fylte viktige funksjoner. Konsekvensen for arbeiderne ved å gi opp 
fagforeningene som institusjon var å gi opp sitt beste våpen for å ivareta egne interesser. Det 

5 ‘ Hitler 1999:340. 

52 Hitler 1999:340. 

53 Hitler 1999:600. 


17 



var fagforeningene som forhandlet med arbeidsgiveren for å få høyere lønn, og i den grad de 
vant frem med sine krav, kom dette alle fabrikkarbeiderne til gode, og ikke bare dem som var 
organisert. 

Ikke slik å forstå at han ønsket å ødelegge arbeidernes kampevne. Det som måtte skje først var 
en holdningsendring overfor arbeiderne gjennom statlig inngripen eller gjennom utdanning av 
arbeidsgiverne. Frem til slike tiltak kunne gjennomføres var det ikke noe annet å gjøre for 
arbeiderne enn å forsvare interessene sine så godt de kunne. Dette var kompatibelt med det 
nasjonale fellesskap så lenge det forhindret sosial urett som var til skade for fellesskapet, og 
nødvendig så lenge det fantes arbeidsgivere som manglet sosial pliktfølelse. 

Økonomisk sett mente Hitler at fagforeningene var blant de viktigste institusjonene i landet, 
men deres betydning kunne ikke isoleres til fagforeningenes konkrete virkeområder sosialt og 
politisk sett. Fagforeningene var i tillegg viktige arenaer som i kk e bare gjorde at medlemmene 
fi kk tilfredsstilt behovene for livsnødvendigheter, men de var i like stor grad en 
utdannelsesarena som styrket både samhold og livskamp. 

Hitlers visjon i så måte var fagforeninger som var en del av statsapparatet, med det mål for 
øyet å utdanne både arbeidere og arbeidsgivere for å føre dem tettere sammen i det daglige. 54 
Fagforeningene var ikk e noe mål i seg selv, men bare et middel for å nå et mål: de skulle lære 
både arbeidsgivere og arbeidere å trekke i samme retning for ’ folk og stat ”. Fagforeningene 
skulle dessuten ikke være et ledd i en klassekamp, men redskap for å representere forskjellige 
yrkesgruppers interesser. De skulle ”[...] bekjempe alle former for misbruk som, på grunn av 
deres usosiale karakter hindret effektiviteten til økonomien og således helhetens eksistens” 55 

Men bestod løsningen i å danne nasjonalsosialistiske fagforeninger? Hitler argumenterte for at 
nasjonalistiske fagforeninger kunne brukes for å forhindre marxistisk motstand mot staten ved 
en maktovertakelse. 56 Men det var også flere ting som talte mot: for det første store 
økonomiske vanskeligheter, og at det ville bli vanskelig å konkurrere mot store og 
veletablerte organisasjoner. 57 Videre ville det være verre enn noe å ha fagforeninger som kun 
hadde som mål å kjempe mot de marxistiske: skulle folket som helhet ha nytte av noe var det 

Hitler 1999:599. 

55 Hitler 1999:601. 

Hitler 1999:598-599. 

57 Hitler 1999:603. 

vanlige fagforeninger som var så sterkt nasjonalsosialistiske at de i kk e risikerte å falle tilbake 
til marxisme. 

Alt dette talte mot dannelsen av egne fagforeninger, så han anbefalte nasjonalsosialistene å 
melde seg inn i de marxistiske, og gjøre mest mulig skade der. 58 

Generelt sett kan en si at Hitlers syn på fagforeninger var ambivalent: for det første fordi de 
ofte fungerte som redskap i en klassekamp Hitler fremfor alt ønsket å få slutt på, og for det 
andre fordi de fungerte som politiske og nonnative sendere overfor sine medlemmer. Men han 
så likevel et potensiale for fagforeningene som idé. Han så at de, med andre holdninger til 
grunn, kunne omdannes til redskaper for nasjonalsosialistene som kunne holde på arbeidernes 
lojalitet, som regimet kunne bruke for å spre sine holdninger og å sette arbeiderne i et 
avhengighetsforhold til seg. Han så trolig for seg en kjerne av energiske arbeidere som 
kjempet like fanatisk for den nasjonalsosialistiske sak som arbeiderne tidligere hadde kjempet 
for marxistiske interesser. 

3. Goebbels' verdensanskuelse 

Goebbels' verdensanskuelse var i stor grad påvirket av historiesynet. Han mente at historiens 
forløp bestod av konsekvensene av folkenes vilje til nasjonsbygging og deres frihetskamp 59 . 
Han definerte nasjonalisme som ” læren om blodet, om rasen” 60 , og så på nasjonsbyggingen 
som et resultat av en organisk - rasemessig - sammenslutning av mennesker med felles 
interesser 61 . 

Det var derfor naturlig for ham å sette seg de samme målene for Tyskland: først å samle 
nasjonen i et fellesskap av ”, nødvendighet, brød og skjebne”, og deretter å kjempe for 
”nasjonens frihet”. 62 Med dette mente han i klartekst å skape et folkefellesskap som var sterkt 
nok til å ivareta fellesskapets interesser i forhold til utlandet på en tilfredsstillende måte. 

Det var altså konsolideringen av nasjonen som skulle være et premiss for fremtidig nasjonal 
selvhevdelse. Dette målet var overordnet alt i Goebbels' politiske liv: med andre ord var han 

58 Hitler 1999:606. 

59 Goebbels 1978:75. 

60 Goebbels 1942:330. Lederartikkel i Angriff 30. juli 1928. 

6 * Goebbels 1978:75; Goebbels 1939:17. Lederartikkel i Angriff 9. juli 1928. 

“ Goebbels 1978:75. I dette lå også kravet om økt livsrom (Strasser, Goebbels, et al. 1978:83). 

positiv overfor alt som styrket folkefellesskapet, og fiendtlig overfor alt som svekket det. Dette 
gjaldt også på områder som kultur og økonomi. 63 

Han hadde helt spesielle oppfatninger om hva som var problemet i det tyske samfunnet og hva 
som burde gjøres med det. Helt sentralt i dette var det sosiale spørsmål: nasjonen var splittet 
mellom høyre og venstre, og ulike deler av folket kjempet for interesser som i kk e tjente 
fellesskapet. Som hovedfiende nummer én identifiserte han jødene. De var i følge Goebbels 
en antagonisme til det samlede Tyskland på grunn av innvirkningen på det sosiale spørsmål: 

"Jøden har ingen interesse av løsningen på det tyske skjebnespørsmålet. Han kan ikke ha det, 
siden han lever av at det er uløst. ” 64 


I følge Goebbels brukte jødene to redskaper for å opprettholde denne splittelsen, og for å sikre 
sin egen maktposisjon: kapitalismen 65 på den ene siden, og marxismen 66 på den andre. 


Hovedinnvendingen mot kapitalismen 67 var at den var destruktiv og utplyndrende: den stod i 
et direkte motsetningsforhold til Goebbels forestillinger, siden målet om profitt raget over alt 
annet; også effekten systemet hadde på folket som helhet. Om folkefellesskapet ble styrket 
eller sve kk et spilte liten rolle så lenge en kunne ta ut profitt. Med andre ord: i stedet for å at 
pengene skulle tjene produksjonen, og produksjonen skulle tjene folket, så han i kapitalismen 
et system hvor folket tjente produksjonen ved hjelp av pengemakt. 68 Kapitalismen fungerte 
altså som en destruktiv faktor mot folket som organisk enhet, og ble således en av hans 
erkefiender. 


Han mente at den internasjonale [jødisk ledede] marxismen hadde som konsekvens at den 
ødela folk og nasjon, og tilintetgjorde deres organiske eksistens. 69 Rent konkret skjedde dette 
gjennom at folket ble splittet mot seg selv gjennom en destruktiv klassekamp, noe som fjernet 

63 Hover 1992:143-144. 

64 

Goebbels 1942:329. Lederartikkel i Angriff 30. juli 1928. Videre skrev han: "Lag et eneste fellesskap av det 
tyske folk og gi det friheten for verden, og jøden har ikke lenger noen plass under oss. [...] Jøden er skyld i vår 
nød, og nå lever han av den. " Ibid. 

65 Goebbels 1942:330. Lederartikkel i Angriff 30. juli 1928. 

66 Hovdkinn 1975:55. Sitert fra DzR, s. 32. 

” [Kapitalismen] er ikke skapende, men en utsugende og snyltende kapital. Den er ikke bundet til jord, men er 
jordløs og internasjonal. Den arbeider ikke produktivt, men har trengt seg inn i den normale 
produksjonsprosessen for å ta ut profitt (Hovdkinn 1975:48). Sitert fra Der Kleine ABC des Nationalsozialisten, 
s. 11. 

Goebbels 1942:188-190. Lederartikkel 15.07.29. Én av følgene var at den tyske arbeideren ble redusert til en 
jaroduserende maskin: Se Goebbels (1942:225). Lederartikkel i Angriff 23.07.28. 

Goebbels 1942:246-247. Lederartikkel i Angriff 24. august 1930. Men han gjorde samtidig oppmerksom på at 
den russiske bolsjevismen ikke var internasjonal sosialisme, men ren og skjær panslavisme (Goebbels 1926:76). 

forutsetningene for samlingen av nasjonen, og denned løsningen på det sosiale spørsmål. På 
tross av dette hadde han likevel forståelse for arbeiderens kamp, men altså ikke for midlene 
denne kampen ble utkjempet med. 70 

Goebbels identifiserte den tyske borgeren som delansvarlig for denne situasjonen. For det 
første hadde borgerskapet pervertert nasjonalismen og blandet den med sine egne snevre 
klasseinteresser 71 for å ivareta sine eiendomsinteresser. For det andre hadde de gjennom sin 
egoisme og mangel på offervilje skapt grobunn for marxisme. Goebbels var av den oppfatning 
at en ikke kunne bygge opp en massebevegelse av slikt materiale, og var mer enn villig til å 
ofre borgerskapet til fordel for arbeiderne. 72 

Goebbels mente at verken marxismen eller den borgerlige nasjonalismen egnet seg for å nå 
målet om nasjonal frihet: en ekte sosialist var derfor i hans øyne mot den internasjonale 
marxismen, og en ekte nasjonalist var mot den falske borgerlige nasjonalismen. 73 Det var 
denne kombinasjonen han ivret etter: en sosialisme og en nasjonalisme med basis i den 
nasjonale organismen. 

Det er verdt å merke seg at Goebbels i kk e hadde ” likemakeri ” som mål med sosialismen. Når 
Goebbels skrev om sosialismen mente han en ny orden hvor samfunnsinndelingen var bestemt 
etter andre kriterier enn eiendom eller penger: i praksis et arbeideraristokrati som gjorde seg 
fortjent til sin posisjon gjennom arbeid og tjeneste. 74 


3.1 Bakgrunnen for arbeidernes situasjon 


7 “ Goebbels 1978:75-78. 

Goebbels 1939:16. "Han sier Tyskland og mener monarkiet. Han proklamerer frihet, og mener sort-hvit-rød. ” 
Ibid. 

7 1 

Goebbels 1978:80. Goebbels mente at jødene var avhengige av, og kun kunne opprettholde sin makt gjennom 
støtte fra borgerskapet. (Goebbels 1926:81) Samtidig rakket han samtidig ned på den overdrevne antisemittismen 
i enkelte borgerlige kretser: ”Antisemittismen er begynnelsen på vår kunnskap. Men den er ikke alt. Den er bare 
en begynnelse [...]. Du står fast på denne begynnelsen: Du raser på de mest primitive måter mot jødene og deres 
følgesvenner, og ser ikke skylden til dine egne eller din egen skydd. La oss ikke være dumme: alle folk har jødene 
de fortjener; det tyske folk fortjener i sin nåværende form ingen andre jøder enn de det har" (Goebbels 
1978:81). 

73 Goebbels 1942:223-224. Lederartikkel i Angriff 16. juli 1928. 

Goebbels 1942:225. Lederartikkel i Angriff 23. juli 1928. "Vi ønsker en sjiktinndeling i folket; høy og nedrig, 
over og under. Men aristokratiet i den kommende staten retter seg ikke etter eiendom eller engang penger, men 
ene og alene etter kvalitet og kraft. Fortjeneste erverver man gjennom tjeneste. Arbeidet plasserer menneskene 
opp og ned. ” 

Ironisk nok delte Goebbels delvis det marxistiske synet på bakgrunnen for arbeidernes 
problemer: "Karl Marx fremstilte årsakene for den kapitalistiske bevegelsen halvveis riktig. 
Industrialiseringen av de europeiske folkene fører til at stadig større deler av folket blir 
proletarisert, og at produksjonsmidlene blir samlet i hendene på stadig færre. ” 75 

Goebbels tegnet her et bilde av en historisk prosess hvor borgerskapet, som samfunnets 
dominerende gruppe, stadig vokste seg mektigere - på arbeidernes bekostning. Arbeiderne 
skulle etter dette bli en gruppe i vekst og med stadig verre levekår; til et visst punkt. Før eller 
siden ville denne unge klassen frigjøre seg selv og bli det dominerende elementet i staten, 
akkurat som borgerskapet hadde frigjort seg selv i hundreåret før. 

Men arbeiderne hadde blitt ledet inn på en kurs som i kk e tjente dem selv. "Internasjonale 
jøder” hadde brukt arbeiderne som et redskap mot den borgerlige kapitalismen. 76 Arbeiderne 
kunne med andre ord ikke komme seirende ut av en kamp hvor de bare ble brukt som et 
redskap for en annen gruppe, uansett utfallet av kampen. 

Denne kampen var i følge Goebbels i gang da krigsutbruddet kom i 1914. På det tidspunktet 
mente Goebbels at kretsen omkring keiseren i stor grad bestod av jøder, hvis lojalitet overfor 
Tyskland var tvilsom, og blant industriarbeiderne hadde ” landsforræderske subjekter” 77 
organisert ammunisjonsstreiker. Motstandskraften var blitt undenninert av marxisme. 78 

Og i 1918 var arbeiderne blitt manipulert av marxistene; og de angivelige arbeider- og 
soldatrådene som ble opprettet bestod for det meste bare av folk som ” aldri hadde arbeidet” 
og av "desertører”. 19 

Goebbels var av den oppfatning at arbeiderne var blitt sveket av marxistene i 1918 når de 
trengte hjelp som mest, og at de hadde overlevert arbeiderne våpenløse til 
verdenskapitalismen. 80 Marxistene var altså, under jødisk lederskap, ansvarlige for 
krigsnederlaget: arbeiderne trodde at de hadde kjempet for sine egne rettigheter i 1918, men 

75 Hover 1992:61. Sitert fra Lenin oder Hitler?. 

Goebbels 1942:133. Lederartikkel i Angriff 2. februar 1930. En annen kommentar fra samme leder: "De store 
snylterne kjemper mot de mindre snylterne ved hjelp av de utsnyltede ”, 

77 Goebbels 1942:134. Lederartikkel i Angriff 2. februar 1930. 

7S Goebbels 1942:246. Lederartikkel i Angriff 24. august 1930. 

79 Goebbels 1942:134. Lederartikkel i Angriff 2. februar 1930. 

80 Goebbels 1942:246. Lederartikkel i Angriff 24. august 1930. 

fikk i stedet en langt verre situasjon enn tidligere: resultatet ble ” trelldom [...] i et halvt 
århundre ” 81 Det var altså de som måtte bære de største byrdene i det Goebbels beskrev som 
en "[...] utbyttings koloni for den internasjonale jødiske finanskapital” 8 '' 

Som en følge av dette mistet arbeiderne i kk e bare sin frihet, men også hele sitt livsgrunnlag. 
Børene som ble lagt over på arbeiderne gjennom Versailles, Dawes- og Youngplanen var mer 
enn de kunne makte, og resultatet av dette måtte nødvendigvis bli at hele middelstanden ville 
gå til grunne. 83 

I følge Goebbels sa det seg selv at dette var katastrofalt for den nasjonale organismen under 
ett: de sosiale forskjellene ville øke, og siden arbeiderne ble såpass presset, ville det gjøre 
enhver sosial forståelse mellom klasser umulig. 84 Folket stod i fare for å ’ forblø ” på grunn av 
det sosiale spørsmålet: ” Dødskimen [satt] i hjertet ” og truet med å ødelegge hele nasjonen om 
spørsmålet forble uløst. 85 

3.2 Hvorfor var det så viktig å vinne arbeiderne som gruppe? 


Renasjonaliseringen av den tyske arbeideren var helt sentral i Goebbels' forsøk på å vinne 
dem over. Han så at arbeideren var i ferd med å fjerne seg fra blodsfellesskapet til fordel for 
internasjonal ’ jødisk” marxisme, noe som var skadelig for nasjonen under ett, og at det å 
vinne arbeiderne fra en slik ideologi samtidig var nø kk elen til løsningen på det sosiale 
spørsmål . 86 Dette var igjen en forutsetning for konsolideringen av folket som biologisk enhet, 
som var et premiss for Tysklands kamp for friheten, mot "slaveriet ”, 87 


81 

Goebbels 1942:99. Lederartikkel i Angriff 8. august 1927. I et annet avsnitt i samme artikkel skrev han: "Nei, 

det er ingen stat, det er en slavekoloni, et utbyttings objekt for børsfinansen, og siden vi er så feige er den svært 

bekvem. ” 

8? 

“ Goebbels 1942:98. Lederartikkel i Angriff 4. juli 1927. 

83 Goebbels 1942:100. Lederartikkel i Angriff 8. august 1927. 

84 Goebbels 1942:125. Lederartikkel i Angriff 23. september 1929. 

85 Hover 1992:163. Sitert fra Lenin oder Hitler?. 

Goebbels 1942:329-331. Lederartikkel i Angriff 30. juli 1928. Lederen ”Warun sind wir Judengegner” 
identifiserer jødene som ”årsak og fordel haver av vårt slaveri Goebbels skrev at de brede folkegruppenes nød 
var blitt misbrukt av jødene, noe som hadde gjort klasseskillene dypere og delt Tyskland i to deler. "Jøden har 
ingen interesse av at det tyske skjebnespørsmålet blir løst. Han kan det ikke, siden han lever av at det er uløst. 
Lag et eneste fellesskap av det tyske folk, og gi det dens frihet foran verden, og jøden har ingen plass lenger 
undet oss. [...] Jøden er skyld i vår nød, og i dag lever han av den. " 

87 Goebbels 1942:120-125. Lederartikkel i Angriff 23. september 1929. Goebbels siktet her først og fremst til 
Youngplanen, og definerte den som ”[...] fortsettelsen på krigen med forretningsmessige midler". 

Han anså det som grusomt at kommunistiske og nasjonalsosialistiske arbeidere skulle gyve 
løs på hverandre når de hadde all interesse av å stå samlet mot den virkelige fienden - 
kapitalismen. 88 ”Vi kjemper mot hverandre uten å egentlig være fiender. Således blir våre 
krefter splittet, og vi når aldri målet. Kanskje fører det mest ekstreme behovet oss sammen. ” 89 
Men dette forutsatte at kommunistene skulle bli nasjonalister. 

Han mente at arbeideren, gjennom marxismen, ødela alle muligheter til å komme ut av 
situasjonen sin. I artikkelen ” Nasjonalsosialisme eller bolsjevisme” skrev Goebbels at 
arbeidernes internasjonalisme var et hinder for friheten: russerne støttet kun det tyske 
proletariatet for å stabilisere sin nasjonale eksistens. 90 

Goebbels mente at arbeiderne i kk e kunne sitte passivt og vente på internasjonal solidaritet, og 
dessuten opptre på en måte som var skadelig for nasjonen, og denned skadelig for dem selv. I 
stedet måtte de selv ta kontrollen befri seg selv ved egen hjelp. Dette var kun mulig innenfor 
nasjonen som enhet, og arbeideren ville derfor kun bli fri når han frigjorde seg selv med egen 
styrke. 91 

Nasjonal eller internasjonal; den tyske arbeideren var uansett en del av den tyske 
”utbyttingskolonien ”, og måtte være med på å betale krigserstatninger uansett om han hadde 
vendt nasjonen ryggen eller i kk e. 

Goebbels hadde gode grunner til å mane arbeiderne til kamp, og samtidig ha dem på sin side: 
han så på arbeiderne som den nye, fremadstormende gruppen i samfunnet, og var overbevist 
om at det liberale mennesket i fremtiden skulle bli avløst av det sosialistiske. "Penger, 
besittelse og herkomst” skulle erstattes av "ytelse, arbeid og blod. ” 92 Han så at arbeiderne 
som gruppe hadde minst å tape på å være revolusjonære, og at en massebevegelse ikke kunne 


88 Goebbels 1978:78: "Vi kjemper mot hverandre uten å egentlig være fiender. Således blir våre krefter splittet, 
og vi når aldri målet. Kanskje fører det mest ekstreme behovet oss sammen. ” 

Goebbels 1978:78. 

90 Goebbels 1978:77. 

91 

Goebbels 1978:77: "En undertrykket klasse har aldri frigjort seg selv gjennom internasjonale protester, men 
alltid gjennom nasjonal fremtidsvilje. Den franske borgeren på slutten av det 18. århundret ventet ikke på 
solidariteten fra det tyske og engelske borgerskapet. Han ristet av lenkene sine alene, av egen kraft, i det 
øyeblikk de ble utålelige for ham.” 

9 ~ Hover 1992:167. Sitert fra Der neue Typ, NS-Jahrbuch 1927, s. 128-132 

basere seg på noen andre enn dem. Hadde en arbeiderne på sin side, ville en dermed også 
kontrollere staten. 


At veien ikke gikk gjennom borgerskapet var han overbevist om: for å innlemme arbeiderne i 
den nasjonale organismen måtte han ut av hans ” trange materielle og sjelelige tilværelse”, og 
heve hans materielle standard til en slik grad at den stod i et direkte forhold til hans 
arbeidsytelse og ansvar. 93 For å heve arbeiderens materielle status sier det seg selv at de best 
stilte i samfunnet måtte ha offervilje. Goebbels mente at borgerne manglet akkurat dette: ”For 
den tyske borgeren begynner bolsjevismen med kravet om personlig offer. For ham er alt som 
legger hånd på lommeboken hans bolsjevisme. ” 94 

Ikke denned sagt at Goebbels ville holde borgerskapet utenfor folkefellesskapet, for han 
hadde tross alt en visjon om et fremtidssamfunn hvor borger og proletar arbeidet sammen for 
å konsolidere nasjonen innvendig og utvendig. Men han skjønte at han i kk e kunne satse på 
begge gruppene: Kun en av gruppene kunne nå målet, og hvis de ikke kunne få støtte fra 
borgerskapet i kampen mot kapitalismen, kunne de få den fra proletariatet. 95 


For å si kr e arbeidernes lojalitet var han villig til å gå svært langt i retning av å heve deres 
materielle situasjon. I det forkastede forslaget til partiprogram som Goebbels var med på å 
utarbeide sammen med blant andre Gregor Strasser i 1925/1926, skulle arbeiderne gjøres til 
medeiere i bedriftene de arbeidet i ved at de skulle motta ti prosent av bedriftens aksjer. 96 
I januar 1926 var han imidlertid i gang med å utarbeide et eget program, siden han var av den 
oppfatning at programmet fra året før ikke hadde vært radikalt nok på dette punktet. 97 Selv om 
dette programmet er gått tapt, kan en gjette seg til hovedtrekkene, siden Goebbels behandlet 


Goebbels 1942:229. Lederartikkel i Angriff 13. oktober 1929. 

94 Goebbels 1978:77. 

95 

Goebbels 1978:80. ”[...] Bare én av disse gruppene vil nå målet; i dens kamp for fremtiden vil den bli ledet og 
styrt av radikale fra den andre gruppen. Hvis middelklassen nekter vår kamp, kan vi finne de vi trenger for 
befrielsen av Tyskland fra kapitalismen i det såkalte proletariatet. ” Han var også misfornøyd med partiets 
propaganda, siden den ikke aktivt nok tok parti med én av gruppene: ”[...] Propagandaen vår, selv om den 
begynner å bli bedre, synes for sterk i sine sosialistiske krav for borgeren og ubetydelig for proletaren. Vi mister 
deifor borgeren, og klarer ikke å vinne arbeideren. ”, Ibid. 

Strasser, Goebbels, et al. 1978:85. Med hensyn til industripolitikk skulle alle foretak som ble startet på en gitt 
dag i fortiden eller senere gjøres om til aksjeselskaper. Disse skulle deles inn i to grupper - essensiell industri 
(nøkkelindustri, våpenindustri, banker, kjemisk og elektrisk industri) og ikke-essensiell industri 
(ferdigvareindustri, eksportindustri og annet). I alle aksjeselskapene knyttet til essensiell industri skulle 51% av 
aksjene eies av folket, mens ikke-essensiell industri skulle ha 49%. Forslaget ble forkastet av Hitler på 
Bambergkonferansen i 1926 til Goebbels store skuffelse, men ikke fordi han var uenig i innholdet. Hitler mente 
at det ikke var nødvendig med et nytt partiprogram på det tidspunktet (Ibid.). 

97 Heiber 1962:55,56. Goebbels' dagbok, 18.12.25, 23.12.25; H5ver 1992:136. Programmet er tapt. 

spørsmålet i andre sammenhenger. I skriftet ”Der Nazi-Sozi” skrev han at alle naturressursene 
i prinsippet tilhørte folket som helhet, selv om de i realiteten ofte var i privat eie. Men 
forutsetningen for dette private eierskapet var at ressursene ble forvaltet på en måte som var i 
fellesskapets interesse. Dersom denne ikke ble gjort, kunne staten gå inn og konfiskere 
eiendommen . 98 ” Eiendom er kun hellig når den blir anskaffet og forvaltet på en hellig 

o. „99 

mate. 

Det må altså legges vekt på at Goebbels aldri ville avskaffe privat eiendomsrett eller sette alle 
produksjonsmidler under statlig kontroll, selv om forslaget hans i praksis betød en viss 
innskrenkelse av den, og i kk e minst for arbeidsgivernes del: de måtte finne seg i å gi fra seg 
deler av eiendommen til arbeiderne, slik at de ble medeiere i bedriftene. 

En må anta at grunnen til dette synet var pragmatisk fra Goebbels' side, og delvis inspirert av 
Lenins jordbruksreformer: "I Russland ga en bøndene privat eiendom på jord og grunn. I dag 
er han villig til å kjempe til siste blodsdråpe for denne russiske fedrejorden. ” inn Goebbels 
beundret Lenin i måten han hadde klart å binde bøndene til nasjonen og gjøre dem til lojale 
støttespillere for regimet ved å gi dem eiendom. Og når de først hadde eiendom, ville de gjøre 
hva de kunne for å bevare status quo : 101 da hadde de plutselig noe å tape, og hadde lite å 
vinne på en linje som i kk e var lojal overfor nasjon og stat. Med andre ord i borgernes sted, 
men innenfor andre rammer. 

Forholdet mellom arbeider og arbeidsgiver skulle derfor delvis viskes bort: det klare skillet 
mellom eierne av produksjonsmidlene og arbeiderne skulle i kk e lenger eksistere, siden 
arbeiderne selv skulle oppgraderes til å bli medeiere. 

3.3 Synet på fagforeninger 

I det sosialistiske drømmesamfunnet hans, hvor arbeidstakeren også var medeier i bedriften, 
sier det seg selv at en fagforening ville være overflødig. 


98 Høver 1992:138. 

" Goebbels 1942:228. Lederartikkel i Angriff 14.11.29. 
100 

Høver 1992:139. 

101 Høver 1992:139. 

Men det var en lang vei frem til Goebbels' idealsamfunn, og i mellomtiden måtte han ta 
stilling til arbeidernes reelle situasjon i et samfunn han ikke ennå hadde hatt muligheten til å 
påvirke selv i nevneverdig grad. I det skriftlige materialet brukt i denne oppgaven er Goebbels 
sparsom med uttalelser om fagforeningene, men han behandler likevel det sosiale spørsmål på 
en så grundig måte at dette er et verdifullt supplement til de uttalelsene som foreligger. 

Goebbels var av den oppfatning at arbeidernes kamp for bedre vilkår var berettiget 102 , men 
var kritisk til måten kampen ble ført på: klassekonflikter var skadelige, siden de satte 
mennesker av samme nasjon opp mot hverandre. Sagt på en annen måte; det førte til at den 
nasjonale organismen ble splittet, noe som sve kk et nasjonens evne til frihetskamp. Alt dette 
taler for at Goebbels var positivt innstilt til fagforeningenes mål, men i kk e nødvendigvis til 
midlene: i den grad en fagforening skulle bli vurdert positiv, måtte den som alt annet styrke 
folkefellesskapet 103 , og for å styrke folkefellesskapet måtte den være nasjonalistisk og 
sosialistisk. 104 Det er derfor all grunn til å tro at han hadde et ambivalent syn på de etablerte 
fagforeningene; på den ene siden var han fiendtlig innstilt overfor deres politikk så lenge den 
var intemasjonalistisk, men på den andre siden støttet han dem i kampen for arbeidernes 
rettigheter. 

Lå svaret dermed i opprettelsen av egne fagforeninger? Goebbels var i kk e noen prinsipiell 
motstander av idéen om nasjonalsosialistiske fagforeninger i konkurranse med andre. 
Motstanden var først og fremst begrunnet i at de ikke hadde noe konkret å tilby 
medlemmene 105 , og i et slikt tilfelle ville fagforeningene være meningsløse. 

Likevel så trolig Goebbels potensialet i fagforeningen som institusjon. Han må ha lagt merke 
til at de etablerte fagforeningene hadde funksjoner langt ut over det å konkret forhandle med 
arbeidsgiverne om lønn og forhold på arbeidsplassen. Langt mer interessante var deres 
ideologiske funksjoner. Det var dette punktet som først og fremst må ha interessert Goebbels. 
Hvis han arrangerte et massemøte var det begrenset hvor mange arbeidere han kunne nå. De 
som møtte opp var etter all sannsynlighet kun dem som hadde en form for motivasjon for å 
dra dit, enten det var å bekrefte egne holdninger, nysgjerrighet, eller å sabotere møtet. Men 

102 Goebbels 1978:75. 

103 Hover 1992:143-144. 

104 Goebbels 1942:330. Lederartikkel i Angriff 30.07.28. 

Hovdkinn 1975:134. Hovdkinn viser til et brev fra Goebbels til Otto Strasser, hvor han skrev dette (Goebbels- 
Strasser BA NS1, vorl. 340). 

ved å benytte seg av bedriftsceller var situasjonen en helt annen: da kunne en i teorien nå frem 
til hele arbeidsstokken med det politiske budskapet. Dette var allerede forsøkt av KDP. 106 

Bedriftscellene skulle være nasjonalsosialistenes politiske talerør i bedriftene, og alt tyder på 
at Goebbels var full av begeistring for dette kompromisset mellom fagforening og politisk 
organisasjon 107 , selv om han som nevnt var en motstander av opprettelsen av 
nasjonalsosialistiske fagforeninger i tradisjonell forstand. Visjonen var uansett klar nok: ”Vi 
skal ikke ta det med ro og hvile før hver bedrift er en høyborg for nasjonalsosialismen. ” 108 

4 . Én raseteoretiker og én antikapitalist? 

Forskjeller i verdensanskuelse 


Sammenligningen av Goebbels og Hitler som ideologer er i kk e uproblematisk. Som allerede 
nevnt i innledningen, behandlet de to spørsmål som rørte ved forskjellige sider av ideologien. 
Dette gir visse analytiske begrensninger. Et annet problem er at de ofte uttalte seg i vage 
vendinger, 109 og at den underliggende meningen derfor ikke alltid var tydelig. Videre brukte 
de delvis et forskjellig vokabular, 110 og til slutt kan det stilles spørsmål om de la lik betydning 
i like ord - om de hadde samme semantiske oppfatning av dem. 111 Alt i alt gjør dette 
materialet vanskeligere å analysere. 


106 Carsten 1995:7. Nasjonalsosialistene startet egne bedriftsceller etter eksempel fra kommunistene, og noen så 
tidlig som 1923. De fungerte uavhengig av hverandre frem til 1928, da de ble slått sammen for å danne en 
motvekt til fagforeningene. Den nye organisasjonen fikk navnet NSBO, og hadde Reinhard Muchow som leder. 
Goebbels' visjon var at bedriftscellene skulle ”[...] trenge inn i bedriftene og gradvis infisere dem med [deres] 
tankegang [...] og bane vei for nasjonalsosialismen i fabrikker og kontorer" (Goebbels 1942:244. Lederartikkel 
i Angriff 1. juni 1930). 

107 Goebbels 1942:242-245. Lederartikkel i Angriff 1. juni 1930. 

108 Goebbels 1942:245. Lederartikkel i Angriff 1. juni 1930. 

Noe annet kan en kanskje ikke vente, siden de ikke bare var ideologiske teoretikere, men aktive politikere. 

Se for eksempel Goebbels 1978:75: Mente han at nasjonenes ” energibevegelser mot frihet” var det samme 
som Hitlers sosialdarwinisme? (Jeg valgt å svare ja på dette spørsmålet. Det er liten tvil om at Goebbels la en 
slags lovmessighet om kamp mellom nasjoner til grunn her, siden friheten ikke ga noen mening i nasjonen isolert 
sett, men kun mellom nasjoner. For å vinne friheten måtte en kjempe mot den eller de som stod i veien. Og 
nasjonen hadde han som nevnt et biologisk syn på, akkurat som Hitler.) 

Hover 1992:168. H5ver argumenterer for at Goebbels ikke mente ordet ”blod” som markør for raserenhet i 
biologisk forstand. Påfallende nok skrev han dette etter å ha sitert Goebbels skrive at "ytelse er [...] den beste 
målestokken for rase. [...] Oppfjdte plikter gir større rettigheter, ikke omvendt" (Ibid. s 167, sitert fra Der neue 
Typ, in: NS-Jahrbuch 1927, s. 128-132). H5ver tolket dette dithen at rase således kun kunne bevises gjennom 
ytelse, og at rasen således ikke hadde noen selvstendig funksjon. Jeg tolker dette annerledes: forestillingen om 
"arieren” som særdeles skapende, kreativt, menneske var helt sentral både hos Hitler og andre sentrale ideologer 
(for eksempel Alfred Rosenberg). Med andre ord; jo mer "arisk” en var, jo hardere ville vedkommende arbeide. 
Derfor ville det være paradoksalt at rasen kun kunne bevises gjennom ytelse: arbeidskapasiteten må logisk nok 
ha vært noe de vurderte som bestemt av individets biologiske verdi - ikke omvendt! 

Generelt sett kan Goebbels' antikapitalisme se ut til å ha hatt omtrent den samme 
dominerende rollen i verdensbildet som Hitlers raseteorier. 112 Skal en komme med en 
fortolkning ut fra materialet som er brukt i denne oppgaven, er det også fristende å falle ned 
på en lignende konklusjon. Men ser en nænnere på målsetningen de to hadde, som var en 
organisk konsolidering av nasjonen og kamp mot andre stater for å skaffe til veie ressurser, 
ser en at dette synet må nyanseres. Verken raseteoriene eller antikapitalismen var mål i seg 
selv, men kun deler av en større ideologisk helhet. Målet ser ut til å ha vært identisk. Vi har 
verken med en rendyrket antikapitalist eller rendyrket raseteoretiker å gjøre. Begge deler var 
for så vidt logiske bestanddeler av den nasjonalsosialistiske verdensanskuelsen, men hvor 
godt de kom til syne, varierte. Dette kan i stor grad tilskrives historisk kontekst og forskjellige 
roller: for eksempel skjønte nok Goebbels at raseteorier neppe var det som slo best an blant 
arbeidere som hadde mer enn nok med å klare seg selv økonomisk. 113 Det er derfor sannsynlig 
at han tonet ned denne delen av ideologien i det daglige, for det er umulig å tenke seg at hans 
politiske mål skulle kunne gjennomføres uten at det organiske synet på nasjonen raget over alt 
annet. Dette må en ta i betraktning, selv om Goebbels i all hovedsak beskjeftiget seg med 
arbeidernes og det sosiale spørsmåls plass i ideologien, mens det for Hitlers del var ett av flere 
områder. Det er sannsynligvis derfor Goebbels nesten aldri behandlet utenrikspolitiske 
spørsmål, og bare i den grad den kunne knyttes direkte til arbeidernes situasjon. Det blir 
derfor galt å legge for stor vekt på kvantitet alene i materialet som foreligger. 

En må også huske at Goebbels antikapitalisme var sterkt knyttet til biologisk antisemittisme, 
siden jødene ble ansett som legemliggjørelsen av de råe markedskreftene i form av 
kapitalismen. Så det fantes et visst bindeledd mellom Goebbels og Hitler på dette punktet, 
tross alt: ved at antikapitalismen nærmest ble ensbetydende med antisemittismen, 114 ble 
arbeiderne i sin kamp samtidig introdusert til bredere deler av den nasjonalsosialistiske 
verdensanskuelsen. Da fi kk plutselig raseteoriene sin relevans. Forskjellen mellom 
antikapitalisme og antisemittisme var med andre ord liten i dette tilfellet. 

112 Hover 1992:403. 

113 

Han hadde derimot ikke noe imot å agitere for biologisk antisemittisme, siden han knyttet den opp mot 
antikapitalisme, og dermed arbeidernes interesser. 

Selv om både Hitlers og Goebbels antisemittisme ser ut til å ha vært reell, og ikke konstruert for 
propagandaformål, tjente den også en svært viktig politisk funksjon: den skapte et enkelt fiendebilde ved at 
jødene ble ansett som lederne for det meste som var skadelig for eller galt med Tyskland. Løsningen på 
Tysklands problemer ble derfor synonymt med å bli kvitt jødene og redusere graden av jødisk innflytelse på alle 
områder. 

Bakgrunnen for arbeidernes situasjon 


Hitlers og Goebbels historiske analyse på dette punktet er i stor grad identisk, både når det 
gjelder: 1) jødenes rolle som bakmenn i kapitalismen, 2) jødenes bruk av arbeiderklassen som 
våpen mot borgerskapet, 3) at stadig flere ble tvunget inn i rollen som industriarbeidere, 4) at 
levekårene for denne gruppen ble forverret, og 5) "dolkestikket” i 1918. 

Men på ett punkt ser det ut til å være en forskjell; nemlig med hensyn til borgerskapet: nå skal 
det sies at også Hitler var fiendtlig innstilt overfor enkelte borgerlige kretser, men han gjorde 
aldri borgerskapet som gruppe til fiender. Borgerskapet var partiets allierte i kampen mot 
marxistene. Goebbels erklærte derimot krig mot borgerskapet som gruppe, og plasserte dem 
på jødenes side. Han ville ikke engang ha borgerne som støttespillere, aktive eller passive. 115 

Hvorfor var det så viktig å vinne arbeiderne som gruppe? 

Hos begge to var arbeiderne i en særstilling, siden de måtte vinnes for å stoppe den 
destruktive klassekampen, og således skape en forutsetning for den organiske samlingen av 
nasjonen. Selv om Hitler kvantitativt sett brukte langt mindre spalteplass enn Goebbels på 
dette området, må det ses i sammenheng med hans rolle som partileder. Med tanke på at 
løsningen på dette spørsmålet var en forutsetning for Hitlers politiske mål, hadde det 
utvilsomt en langt viktigere rolle enn det skriftlige materialet kan gi inntrykk av. 

Generelt sett kan en si at både Hitler og Goebbels var villige til å gi arbeiderne de økonomiske 
innrømmelsene som var nødvendige for å få renasjonalisert dem. Forskjellen mellom Hitler 
og Goebbels var at sistnevnte tok aktiv stilling til hva disse økonomiske godene skulle bestå i, 
og ga arbeiderne konkrete lovnader om hvilke goder de skulle få. Hitler mente derimot at det 
var farlig å knytte en stor politisk kamp om et livssyn sammen med økonomiske ting, siden 
folk da ville kjempe for de materielle godene og glemme "de store idealene 116 

Fagforeningsspørsmålet 

Goebbels og Hitler hadde identisk syn på fagforeningene som potensielle politiske 
propagandaredskaper for staten, men de hadde delvis forskjellig syn på hvordan de skulle 

115 Hovdkinn 1975:74. 

116 Hovdkinn 1975:76. 

hanskes med de sosialdemokratiske og kommunistiske fagforeningene. Goebbels foretra kk en 
åpen politisk kamp ved å funksjonstappe fagforeningen som institusjon og bruke 
bedriftscellene og Angriff for å fylle noen av disse funksjonene. Hitler på sin side, ville følge 
en undergravelseslinje som innebar sabotasje mot de eksisterende fagforeningene. 


Han har tenkt på alt' 1 17 

Etter min mening kan en ikke konkludere med at Goebbels representerte noen annen retning 
nasjonalsosialistisk ideologi enn Hitler. Dette er for så vidt logisk, siden utnevnelsen av 
Goebbels som Gauleiter ble avgjort av Hitler selv: 118 han hadde neppe utnevnt ham til jobben 
dersom han var sterkt ideologisk uenig. Materialet i denne oppgaven støtter heller ikke tesen 
om at Goebbels representerte noen store brudd med Hitler, verken i synet på historie, rase, 
nasjon eller fremtidige politiske mål. På den annen side finnes det helt klart forskjeller: for 
eksempel ser Goebbels ut til å ha identifisert seg tettere og mer empatisk med arbeiderne enn 
Hitler, både før og etter at han ble Gauleiter. I tillegg lå han tett opp mot - eller var enig med - 
kommunistene i enkeltsaker, og angrep sosialdemokratene fra venstre. Hitler angrep derimot 
begge gruppene fra høyre. 

Men selv om Goebbels befant seg lenger ute på venstresiden, er ikk e dette noe bevis for en 
stor ideologisk uenighet. Den nasjonalsosialistiske ideologien gir ingen mening isolert sett 
innenfor en politisk høyre-venstre akse, siden høyre- eller venstrepolitikk er sekundært, og er 
således bare midler og ikke målene i seg selv: hos både Goebbels og Hitler var det et helt 
sentralt trekk at de ideologiske målene helliget midlene, og at følgene av deres handlinger av 
den grunn var det viktigste av alt. Hva slags midler en brukte betød derfor lite, så lenge de 
førte til at de kom nærmere målene. Og kunne en komme nærmere målene gjennom å handle 
som Goebbels gjorde i Berlin, var handlemåten riktig, uansett hva den konkret bestod i. Hitler 
jobbet med samme utgangspunkt, men måtte treffe andre beslutninger på noen få områder - 
i kk e på grunn av noen reell ideologisk uenighet, men fordi de fungerte best for hans rolle og i 
hans kontekst. 


117 

Heiber 1962:78. Dagboknotat for 13. april 1926: "Det sosiale spørsmål. [...] Han har tenkt på alt. Jeg er 
forsikret over hele linjen. [...] Med dette brusende intellektet kan han bli min leder. Jeg bøyer meg for hans 
storhet, hans politiske geni. ” 

118 Heiber 1962:127. 

Forholdet til arbeiderne var til enhver tid en liten del av en større ideologisk helhet, hvor det 
sosialdarwinistiske synet på forholdet mellom nasjoner var helt sentralt. Rasismen og 
antisemittismen ble således de viktigste preservasjonsredskapene for nasjonen som biologisk 
organisme under ett. En nasjon som var splittet mot seg selv i en klassekamp ble vurdert som 
destruktiv, og på full fart mot undergangen. Den ville således bli en taper i kampen mot andre 
nasjoner. Det var dette synet som lå til grunn for de ideologiske forestillingene i 
arbeiderspørsmålet: nasjonen måtte samles innenrikspolitisk, koste hva det ville, for i det hele 
tatt å klare seg utenrikspolitisk. Men det var ikke nok i seg selv: en måtte samle nasjonen for å 
legge premisset til rette for en nasjonalsosialistisk politikk, hvor nasjonen langt mer enn før 
ble vurdert som en biologisk organisme (som det gjaldt å fremme ekspansjonen for), og i kk e 
en økonomisk/kulturell enhet. Hvis ikke dette lot seg gjøre, betød det at drømmen om det nye 
nasjonalsosialistiske mennesket ville være knust. Arbeiderne var nø kk elen. 

